Järjestyksen puute
Järjestyksen puute taas alkaa, niin kuin ennenkin höyryalus Immen johtamisessa, joka alus välittää liikettä Joensuun ja Savonlinnan kaupunkien välillä. Muita laivoja ei ole koko linjalla, ja sitä odottaa joka pysäyspaikassa lukuisat matkustajat ja hyvinkin tärkeät tavaralähetykset. Vaan Immessä retustellaan niin, ettei voi kukaan siihen luottaa, onko se tulemassakaan vai ei, tai joko se on ajanut kalliolle tai johonkin lahden pohjukkaan ja jäänyt sinne. Se vähä luottamus, joka liikemiehissä enään on, katoaa tukkunaan pois, kun jo ensimäisillä matkoilla tapahtuu rettelöt. Höyryalukselta, joka yhteiskunnan palvelukseen antautuu, voipi vaatia suurempaa täsmällisyyttä ja järjestystä, kuin mitä Immessä moniin aikoihin on ollut, ja jota nyt taas alkavalla kesällä on ennättänyt näyttäytyä. Hyvin suotava on, että toinen laiva tulee samalle välille.

[Lähde: Uusi Suometar 13.5.1890 s. 3]

Anonyymi
Merenkulku
Uusi Suometar
1890